stanford-oval/wikipedia huggingface dataset:
אנוסוגנוסיה
שכיחות

תופעה זו נמצאה ב-10-17% באוכלוסיות עם ליקויים מוטורים אך קיימת מחלוקת בנוגע להיקף התופעה משום שרבים מהלוקים בה לא יפנו לטיפול אם לא התגלה מצב זה בזמן השיקום מפני חוסר המודעות שלהם וממילא לא יאובחנו.
טיפול וגישות טיפוליות

נראה כי רוב מקרי האנוסוגנוסיה עוברים עם הזמן, אך לעיתים מצב זה עלול להיות ממושך. לרוב, כאשר התופעה נמשכת לאורך זמן, משתמשים פסיכולוגים בטכניקות טיפול קוגניטיביות, כמו CBT. הטיפול מסייע למטופלים להגביר את מודעותם ולשפר את תפקודם. דרך טיפול נוספת היא הגברת התובנה באמצעות עימות בין המציאות לבין תפיסתו. למשל, המטופל נשאל על רמת תפקודו (הקוגניטיבית או המוטורית) ולאחר מכן ניתנת לו מטלה בתחום. לבסוף נעשה עימות בין תפיסותיו לבין יכולותיו בפועל.
אנוסוגנוסיה מקשה על שיקום המטופלים, הן מפני שהם אינם פונים לטיפול רפואי והן מפני שהם חסרי מוטיבציה לשיקום כי אין להם מודעות למוגבלותם. גם כאשר הם מגיעים לטיפול, הם אינם רואים צורך להשקיע מאמץ ולשאת את הקשיים הנלווים להליך השיקום, עקב חוסר המודעות. בשלבים האקוטיים לא ניתן לעשות הרבה כדי לשפר את המודעות אך חשוב לייצר עם מטופלים אלו קשר טיפולי חיובי על מנת להפחית את התסכול והבלבול של הסובלים ממצב זה. בגלל השוני בחומרת המצב בזמנים שונים לא פותחה שיטת טיפול ספציפית לתופעה.
אבחון: הכחשה או לא?

מטפלים עשויים לזהות אנוסאגנוסיה בעזרת תצפית על מטלה שמבצע המטופל בו הוא מפגין חוסר מודעות למוגבלות מוטורית. אך בדרך זו ניתן לזהות אנוסוגנוסיה רק למוגבלות מוטורית ולא קוגניטיבית. על מנת לזהות אנוסוגנוסיה לליקויים קוגניטיביים פותחו שאלונים שונים. בין היתר ניתן לראות את "שאלון אנוסוגנוסיה" הבוחן את התופעה בצורה כללית וכן שאלונים שפותחו לאורך השנים לאוכלוסיות ספציפיות, למשל אלצהיימר. בנוסף פותחו שאלונים המבחינים בין אנוסוגנוסיה והכחשה.
אנוסוגנוסיה והכחשה הן שתי תופעות דומות בכך ששתיהן מציגות דפוס של חוסר מודעות למציאות. אולם, הכחשה היא מנגנון הגנה שמתפתח כתוצאה מדרך התמודדות פסיכולוגית של האדם, ואילו אנוסוגנוסיה נוצרת כתוצאה מפגיעה פיזיולוגית.
הבדל נוסף הוא שאנוסוגנוסיה מוגבלת לאי הכרה מוחלטת של המטופל למצבו, בעוד שהכחשה מתייחסת פחות לעצם קיומו של הליקוי ויותר להשלכות הנוכחיות או העתידיות שלו (במצבים פתולוגיים חמורים קיימת הכחשה מוחלטת למצב גם בהכחשה על רקע פסיכוגני). בעוד שחשיפה לסתירה הלוגית של האנוסוגנוסיה מתקבלת על ידי החולה באדישות אופיינית; הרי שבמצבי הכחשה פסיכוגנית, החשיפה למציאות נתקלת בהתנגדות ועליה במצבים פסיכופתולוגים לרבות חרדה, דיכאון וכעס על עצם החשיפה. הבדל זה משמש גם לאבחנה מבדלת בין שני סוגי ההכחשה. לבסוף, אנוסוגנוסיה נוטה לעיתים להיעלם עם התקדמות ההחלמה הספונטנית לאחר פגיעה נרכשת, בדומה לתופעת ההתעלמות המרחבית (נגלקט) המהווה במידת מה מקרה פרטי של הכחשה אורגנית.
ראו גם

הכחשה
אגנוזיה
הזנחת צד
שיכחון למוקדם

| --- | --- |
 תחום:  נוירולוגיה 
 קישורים ומאגרי מידע
 MeSH:  D000648
 סיווגים
 ICD-11:  MB21.11 
 
שיכחון למוקדם (נקרא גם אמנזיה רטרוגרדית באנגלית: Retrograde amnesia) הוא מושג מתחום הפרעות הזיכרון המתאר אובדן זיכרון של תקופת חיים אשר קדמה להופעת האמנזיה. זאת, בשונה משיכחון למאוחר, אשר בה יש אובדן זיכרון של מה שקרה לאחר מחולל האמנזיה. שיכחון זה נגרם כתוצאה מפגיעה קוגניטיבית במערכת הזיכרון באזור האונות הטמפורליות, ובמיוחד באזור ההיפוקמפוס, האחראי על קידוד אינפורמציה חדשה במוח.
בדרך כלל, הפגיעה באזור ההיפוקמפוס היא מבנית ויכולה לנבוע מפגיעות מוח עקב תאונות, ניתוחים, שבץ, דלקת מוח, אלכוהוליזם (לרבות תסמונת קורסקוף – נזק מוחי אופייני לאלכוהוליסטים כתוצאה מחסר בוויטמין B1) והלם חשמלי. נזק באונה הטמפורלית המדיאלית (בעיקר ההיפוקמפוס) ובקו האמצע של מוח הביניים (גרעין דורסלי-מדיאלי של התלמוס), פוגע ביכולת להיזכר באירועים שקרו בסמוך לפגיעה, אך לא פוגע בזיכרונות אפיזודיים וסמנטיים שנרכשו במהלך החיים.
האמנזיה הרטרוגרדית היא לרוב בעלת היקף חלקי או אינה כוללת בהשפעתה על הזיכרון. היא יכולה להיות זמנית (למשל אחרי שתיית אלכוהול) או לאורך זמן (למשל עקב שימוש כרוני באלכוהול, או לאחר פציעת ראש קשה). בנוסף, היכולת ליצור זיכרונות חדשים יכולה להישאר שלמה. חולים עם אמנזיה יכולים ללמוד מידע חדש כמו למשל ידע פרוצדורלי (מיומנויות), ולעיתים אף ידע סמנטי.
מאפיינים

האמנזיה הרטרוגרדית היא דינמית, בהתאם לחוק ריבוט (1882). כלומר, הרס הזיכרון פועל בדפוס לוגי שראשיתו בזיכרונות הטריים ביותר שלא נעשה בהם מספיק שימוש ושלא חזרו עליהם, והמידע שנפגע הוא בעיקר זה שקרוב לאירוע. ידועות שלוש סיבות למאפייני שכחה אלה: הראשונה היא העובדה שצורת שימור הזיכרון במוח היא כך שלאחר 2–3 שנים הזיכרונות מאופסנים עמוק יותר והם כבר לא תלויים במבנה הטמפורלי-מדיאלי; השנייה נעוצה בכך שחזרה על אירועים בזיכרון ושימוש בזיכרונות, גורמים למוח לשמר את המידע בצורה סמנטית תוך איבוד ההקשר המיידי, דבר השומר אותם מפגיעה בעקבות נזק מוחי. כלומר, זיכרונות מוקדמים מוגנים בעקבות חזרות רבות; והשלישית, אשר אופיינית לחולי קורסקוף, היא שהנזק וההידרדרות בזיכרון נגרמים בתקופת שתיית האלכוהול.
באמנזיה הרטרוגרדית לא כל סוגי הזיכרון נפגעים. החולים יכולים לזכור כישורים תפיסתיים מוטוריים (לדוגמה, קשירת שרוכים ורכיבה על אופניים) וחושיים, דבר היכול להצביע על קיומו של זיכרון שונה עבור כישורים של מיומנויות (זיכרון נוהלי) מאשר עבור עובדות (זיכרון הצהרתי).
מאפיין נוסף של אמנזיה זו הוא שהמידע מתאושש מהסוף להתחלה.
בדיקת מאפייני השכחה

אחת הבדיקות שמבצעים לבדיקת האמנזיה היא הצגת פרצופים של אנשים המוכרים מתקופות שונות לאדם שנפגע. שיטה זו מוטלת בספק, כי ישנם גורמים משפיעים אחרים כמו השכלה, חשיפה לתקשורת וכדומה. אדם שהוצא לו חלק מההיפוקמפוס בניתוח לטיפול באפילפסיה יכול להתקשות בזיהוי אנשים שהיו מוכרים לו מלפני הניתוח, אך לא יתקשה לזכור את שמם מרגע שיוכרו לו מחדש. בדיקות נוספות שמבצעים הן השוואה לאוטוביוגרפיה שכתב אדם לפני שנפגע ודיווחים ספונטניים או אסוציאציות.
מקרים קליניים ידועים

מקרה קליני ידוע שתרם רבות לחקר האמנזיה הרטרוגרדית, היא של מטופל שנפגע בתאונת דרכים וסבל מפגיעות באונה הטמפורלית הפנימית, כמו גם באזורים קורטיקלים פרונטליים, פריאטלים ואוקסיפיטלים. הנזק היה גדול יותר בהמיספירה השמאלית, והוא הראה אינטליגנציה נורמלית (94 IQ) ויכולות תקינות של זיכרון לטווח קצר. אבל אותו אדם סבל מאמנזיה רטרוגרדית ואנטרוגרדית. האמנזיה הרטרוגרדית שלו הייתה אפיזודית לחלוטין, כלומר, הוא לא זכר שום מאורע שקרה לו לפני הפגיעה, אך זכר עובדות לגבי עברו: מקום לימודיו, כמה אחים יש לו וכדומה. הידע הסמנטי שהיה לו על העולם נשאר, ובנוסף הוא יכל ללמוד עובדות חדשות אך ללא יכולת לזכור את האופן שבו למד אותן.
דוגמה ידועה נוספת היא הסיפור של הגנן א' שנזרק מאופנועו ב–1933. א' חזר לעצמו פרט לכך שהיה משוכנע כי הוא תלמיד בית-ספר ושהשנה היא 1922. אחת עשרה שנים נמחקו כליל מזיכרונו. במהלך השבועות שלאחר התאונה, זכרונו החל אט אט לשוב אליו, עד שזכר פרטים ואירועים שקדמו במספר דקות לתאונה. את הרגעים האחרונים לפני התאונה לא זכר כלל.
מאמנזיה מסוג זה סובלת הדמות הראשית, סמנתה, בסדרה "סמנתה מי?".
ראו גם

זיכרון לטווח ארוך
מחלת אלצהיימר
קלייב ורינג
קלייב ורינג

| --- | --- |
אין תמונה חופשית
 לידה:  11 במאי 1938 (בן 86) 
 מוקד פעילות:  הממלכה המאוחדת 
 סוג קול:  טנור 
 שפה מועדפת:  אנגלית 
 כלי נגינה:  כלי מקלדת 
 פרופיל ב-IMDb
 
קְלָיְיב וֶרִינְג (באנגלית: Clive Wearing; יליד 11 במאי 1938) הוא בריטי שהיה מוזיקולוג, מנצח, טנור וקלידן, עד שהחל לסבול הן משיכחון למאוחר (אמנזיה אנטרוגרדית) והן משיכחון למוקדם (אמנזיה רטרוגרדית). השיכחון ממנו הוא סובל לא מאפשר לו ליצור זכרונות חדשים ואף לא להיזכר בזיכרונות מן העבר, ועל כן הוא מצוי בתפישה כאילו זה עתה התעורר מתרדמת.
קריירה מוזיקלית

ורינג היה מוזיקאי מפורסם. הוא ניגן יצירות רבות וערך את הלחנותיו של אורלנדו לאסוס. הוא שר בקתדרלת וסטמינסטר כטנור במשך שנים רבות, ואף עמד בראש מקהלה ששרה בקובנט גארדן.
בשנת 1968 הקים את מקהלת "זמרי אירופה של לונדון", מקהלת חובבנים ששרו שירים מן המאה ה-17, המאה ה-18 והמאה ה-20. המקהלה הופיעה בשנת 1977 בקתדרלה הרוסית תחת ניצוחו של ג'ון טאוונר ואף הוציאה דיסק. חברי המקהלה הופיעו בבתי אופרות וביצעו יצירות ארוכות כגון "נישואי פיגארו".
הוא עבד עבור הבי.בי.סי והיה אחראי על התוכן המוזיקלי שהושמע בערוץ BBC 3. ב-29 ביולי 1981, יום חתונתם של הנסיך צ'ארלס ודיאנה ספנסר. הוא בחר לשחזר את המנגינה שהושמעה בטקס החתונה המלכותי הבווארי ב-22 בפברואר 1568. המנצח על התזמורת בפועל היה אנדרו פארוט.
אמנזיה

ב-27 במרץ 1985, ורינג, שהיה אז בשיא הקריירה שלו כמומחה למוזיקה של ימי הביניים ועבד עבור תחנת הרדיו 3 של הבי.בי.סי, חלה בדלקת המוח כתוצאה מנגיף ההרפס. הדלקת פגעה קשות במערכת העצבים המרכזית בגופו. מאז אותו יום מוחו לא מאפשר לו ליצור זיכרונות חדשים. כמו כן, אין הוא יכול להיזכר באירועים מעברו או לשלוט ברגשותיו, ועל כן הוא מפגין מצבי רוח משתנים.
בעקבות הדלקת שפגעה במוחו הוא פיתח מקרה חמור וייחודי של אמנזיה. בשל הנזק שנגרם להיפוקמפוס שלו, האזור במוח האחראי על תרגום זיכרונות קצרי טווח לזיכרונות לטווח ארוך - אין ביכולתו לבנות ולאגור במוחו זיכרונות חדשים. הזיכרון שלו "נמשך" בין 7 ל-30 שניות, מדי יום הוא "מתעורר" מחדש כל 20 שניות לערך עד שהזיכרון הנוכחי שלו "נמחק" ומתחיל שוב מחדש. עם כל "אתחול" של תודעתו הוא שואל מחדש למה רופא לא ניגש אליו, שכן הוא סבור שזה עתה יצא ממצב של תרדמת. אם פונים אליו ושואלים אותו דבר מה אז הוא מסוגל לענות ולנהל דו-שיח, אלא שכעבור מספר משפטים הוא שוכח את מה שהתחיל להגיד ומה נשאל. אם שואלים אותו על מצבו הרפואי הוא מתרגז שכן אין ביכולתו לספק תשובה והוא מרגיש שהוא נמצא תחת חקירה. על חייו מלפני שנת 1985 הוא זוכר מעט מאוד, הוא זוכר למשל שהביא לעולם ילדים מנישואיו הקודמים אך אין הוא מסוגל להיזכר בשמותיהם. הוא זוכר היטב את אשתו השנייה, דברה, עימה התחתן כשנה לפני שהדלקת התפרצה במוחו. בכל פעם שהוא רואה אותה, הוא מברך אותה בשמחה מתוך אמונה שהוא לא ראה אותה שנים; הוא עשוי לברך אותה פעמים רבות לאורך היום, כי אינו זוכר שכבר עשה כן. כשהוא יוצא לאכול עם אשתו הוא יכול לזכור את שמות פריטי המזון (למשל עוף) אך הוא אינו מסוגל לקשרם לטעם כלשהו. הוא שוכח את סוג המזון שהוא אוכל ברגע שהוא נכנס לפיו.
ביומנו האישי, ורינג כותב את מחשבותיו בניסיון להקל על האמנזיה. דף אחר דף ביומן מכיל קטעים דומים מאוד לקטע זה: "8:31: עכשיו אני ער לחלוטין. 9:06: כעת אני ער ללא עוררין (שתי השורות הקודמות מחוקות בקו). 9:34 כעת אני ער באופן מוחלט לגמרי".
לפעמים היומן מכיל קטעי טקסט אחרים מעט מפורטים יותר, אך גם הם מחוקים ואינם שלמים. לעיתים הוא מתחיל לנסח משפטים ארוכים או ברורים ביומן ואז שוכח את מה שרצה להביע בכתיבתו. אין ביכולתו להבין כיצד הטקסט שכתב כבר מופיע ביומן או מה ברצונו לומר, אך הוא כן מזהה את כתב ידו. הוא מנהל כתיבה ביומן אישי משנת 2007 ללא שיפור כלשהו במצבו הרפואי, כך שהטקסטים המופיעים בכל היומנים זהים ואינם מציגים התפתחות חדשה כלשהי.
לוורינג יש יכולות לרכוש מנהגים חדשים ואף ללמוד מעט עובדות חדשות - לא מזיכרון אירועי או מקידוד אלא על ידי זיכרון נוהלי, דהיינו רכישת זיכרון על ידי ביצוע של תהליכים מספר רב של פעמים. למשל, אם מראים לו קטע מוקלט יום אחר יום, אז בפעם הבאה שהוא יצפה בו הוא לא יזכור שכבר צפה בו או יידע את תוכן הסרטון, אך הוא יידע לחזות מה "יקרה" בסרטון מבלי לדעת מהיכן הוא יודע זאת.
על אף המקרה החריג של האמנזיה שלו והנכות הנובעת ממנה, ורינג מסוגל להיזכר בשמות של יצירות מוזיקליות מסוימות, לנגן יצירות מסובכות בפסנתר, לקרוא תווים ולנצח על מקהלה.
מידע נוסף

אשתו של ורינג, דברה, כתבה ספר על מצבו הרפואי של בעלה בשם "היום לנצח: סיפור אמיתי על זיכרון אבוד ואהבה בלתי נגמרת" (Forever Today: A True Story of Lost Memory and Never-Ending Love), שיצא לאור בשנת 2005.
סיפור חייו של ורינג הוצג בסדרת טלוויזיה תיעודית בשנת 1986 בשם "אסירים של התודעה", סדרה שעסקה באנשים הסובלים מהלם קרב ואנשים בעלי בעיות זיכרון קשות. מנחה הסדרה היה ג'ונתן מילר. בערוץ ITV הבריטי שודר פרק נוסף על חייו בשנת 2005 בשם "האיש בעל הזיכרון של 7 שניות" (אם כי בפועל זיכרונו של ורינג יכול להחזיק מעמד כ-30 שניות).
אריק קנדל, פרופסור לנוירופסיכיאטריה שמרצה על הזיכרון האנושי ועל מחלות או הפרעות הקשורות בו, מציג את ורינג בהרצאותיו מדי שנה במכון על שם הווארד יוז. אוליבר סאקס כתב על ורינג פרק בספר "מוזיקופיליה", בשנת 2007.
הערות שוליים

↑  קלייב ורינג - החיים ללא זיכרון
↑  האיש בעל זיכרון 7 השניות
↑  Deborah Wearing, Forever Today: A Memoir of Love and Amnesia, London: Doubleday, 2005
| --- | --- |
בקרת זהויות :  NLI: 987007404948405171  BNE: XX1775791  BnF: cb142382005 (data)  GND: 134551885  ISNI: 0000 0000 8103 8385  LCCN: n82091506  NTA: 072673745  SUDOC: 22739898X  VIAF: 24813390   WorldCat (עם VIAF): 24813390
דדי יאנקי

| --- | --- |

דדי יאנקי בשנת 2024
 לידה:  3 בפברואר 1976 (בן 49) סן חואן, פוארטו ריקו, ארצות הברית 
 שם לידה:  Ramón Luis Ayala Rodríguez 
 שם במה:  Daddy Yankee 
 מוקד פעילות:  ארצות הברית 
 תקופת הפעילות:  1990–2023 (כ־33 שנים)
 עיסוק:  זמר-יוצר, ראפר, שחקן, איש עסקים, פילנתרופ
 סוגה:  מוזיקת גוספל (הסגנון הנוכחי שלו), רגאטון, פופ לטיני, רגאיי, דאנסהול, מוזיקה לטינו-אמריקאית
 שפה מועדפת:  ספרדית פוארטו-ריקנית, אנגלית, ספרדית 
 חברת תקליטים:  אל קרטל 
 בת זוג:  מירדיס גונזלס (2024-1995)
 צאצאים:  Yamilette Ayala González, Jeremy Ayala González, Jesaaelys 
 מספר צאצאים:  3
 פרסים והוקרה:  פרס גראמי הלטיני להקלטת השנה (2017)  פרס גראמי הלטיני לאלבום האורבן הטוב ביותר (2005)  היכל התהילה של בילבורד למוזיקה לטינית (2021)  Latin Grammy Award for Best Urban Song (2018)  פרס גראמי הלטיני לשיר השנה (2017)  Latin Grammy Award for Best Urban Fusion/Performance (2017)  Billboard Spirit of Hope Award (2009) 
 daddyyankee.com
 פרופיל ב-IMDb
 חתימה:  
 
רמון לואיז איילה רודריגז (נולד ב-3 בפברואר 1976), הידוע בכינויו "דדי יאנקי" (לעיתים דאדי יאנקי), הוא זמר מפוארטו ריקו המזוהה עם סגנון הרגאטון, מכונה גם "מלך הרגאטון".
היה לראשון שאמר את המילה "Reggaetón" כחלק מהמיקסטייפ Playero 34.
ביוגרפיה

מפורסם כיוצר של "Gasolina". בין שיריו הידועים השיר "Despacito" של לואיס פונסי, שבו התארח, "Limbo" שזכה להצלחה עולמית, שיתוף הפעולה "We Wanna" שהיה ביחד עם אלכסנדרה סטאן, הלהיט "Andas en Mi Cabeza", השירים "Otra Cosa", ו-"Buena Vida" עם נאטי נטשה, וכולי. בין היתר, כתב את "Justicia" ביחד עם נטשה וסילבסטרה דנגונד. הוא אף היה לאחד מכותבי הלהיט "Sin Pijama".
חיים אישיים > משפחה

בשנת 1995, נישא רודריגז למירדיס גונזלס, במהלך נישואיהם, נולדו לזוג שלושה ילדים: ימילט, ג'רמי וג'סאליס.
בדמצבר 2024, לאחר 29 שנות נישואים, הזוג הודיע על גירושיהם כאשר פרסם הודעה משותפת ברשתות החברתיות. בהודעה נכתב: "אחרי בחינה מעמיקה, החלטנו לסיים את נישואינו. זו החלטה משותפת ומכובדת."
זמן קצר לאחר ההכרזה על הגירושים, התפתח סכסוך כספי משמעותי בין בני הזוג. האשים רודריגז את גונזלס בהעברה לא מורשית של כספים מחשבונותיו. על פי התביעה שהוגשה, גונזלס ואחותה משכו כ-100 מיליון דולר משני חשבונות בנק תאגידיים השייכים לחברות התקליטים Los Cangris ו-El Cartel Records ללא ידיעתו או אישורו של רודריגז. בעקבות הסכסוך הכספי, דדי יאנקי הגיש תביעה נגד אשתו לשעבר ב-20 בדצמבר 2024. התביעה הוגשה בבית המשפט המחוזי של מיאמי-דייד בפלורידה, ובה דרש יאנקי פיצויים והחזרת הכספים שנמשכו לטענתו ללא הרשאה.
בנו ג'רמי, גם מתעסק במוזיקה אך בתור מפיק מוזיקלי, כשהפיק שירים לזמרים כדוגמת ג'יי באלווין, אוזונה, פייד ועוד.
דיסקוגרפיה > אלבומי אולפן

1995: No Mercy
2002: El Cangri.com
2004: Barrio Fino
2007: El Cartel: The Big Boss
2010: Mundial
2012: Prestige
2022: Legendaddy
דיסקוגרפיה > אלבומי לייב

2005: Ahora le Toca al Cangri! Live
2005: Barrio Fino en Directo
דיסקוגרפיה > אלבומים אחרים - אוספים

1997: El Cartel de Yankee
2001: El Cartel II: Los Cangris
2003: Los Homerun-Es De Yankee
2008: Talento de Barrio
2013: King Daddy
2020: 2K20
סיבובי הופעות

Barrio Fino World Tour (2004–06)
The Big Boss Tour (2007–09)
Talento de Barrio Tour (2009)
Mundial Tour (2010–11)
European Tour (2012)
Prestige World Tour (2013–14)
King Daddy Tour (2014–15)
TamoEnVivoTour (2017)#
La Gira Dura (2018)
Con Calma Tour (2019)
La Última Vuelta World Tour (2022)
סיבובי הופעות > סיבובי הופעות משותפים

The Kingdom Tour (2015–16) (עם דון עומר)
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי הלטיני | 2024 | השיר האורבני הטוב ביותר | "Bonita" | זכייה |  |
הערות שוליים

↑  Corbett, Sara (2006-02-05). "The King of Reggaetón". The New York Times (באנגלית אמריקאית). ISSN 0362-4331. נבדק ב-2025-01-28.
↑  Daddy Yankee – So Persígueme, נבדק ב-2024-12-08
↑  Culture Spotlight: Reggaeton Music, KID Museum (באנגלית אמריקאית)
↑  A. O. L. Staff, Daddy Yankee’s 3 Kids: All About Yamilet, Jesaaelys and Jeremy, www.aol.com, ‏2024-02-04 (באנגלית אמריקאית)
↑  סלבס, ‏אחרי למעלה מ-20 שנה יחד, דדי יאנקי ואשתו מתגרשים: "תקופה לא קלה", באתר ‏מאקו‏, 3 בדצמבר 2024
↑  Bernie Zilio, Daddy Yankee claims estranged wife withdrew $100 million 'without authorization' amid divorce: report, ‏2024-12-18 (באנגלית אמריקאית)
↑  Daddy Yankee Alleges Mireddys González Withdrew $100 Million Without Authorization Amid Divorce, E! Online, ‏2024-12-18
↑  אלעד שלו, ‏רגע אחרי הגירושים: אשתו של דדי יאנקי גנבה ממנו 100 מיליון דולר, באתר ‏מאקו‏, 15 בדצמבר 2024
↑  Jeremy Ayala Songs, Genius
↑  2024 Latin GRAMMYs: See The Full Winners & Nominations List | GRAMMY.com, grammy.com
| 0 | 1 | 2 |
| --- | --- | --- |
| הקודם: 2020–2021: באד באני | פרס המוזיקה של MTV אירופה למופע הקאריבי הטוב ביותר   2022: דדי יאנקי  | הבא: |
| --- | --- |
בקרת זהויות :  NLI: 987012161172605171  BIBSYS: 1581514964318  BNE: XX4443684  BnF: cb14614311d (data)  GND: 135414822  ICCU: DDSV175602  ISNI: 0000 0003 6846 9772  LCCN: n2005016574  MusicBrainz: 2f522f5c-111c-4ce8-8bd0-d82e97c227ad  NKC: xx0044521  NTA: 292986467  RERO: 02-A022549750  SUDOC: 087886723  VIAF: 17476243   WorldCat (עם VIAF): 17476243
עבד אל-אילה אל-מאלכי

עבד אל-אילה סעד חמיד אל-מאלכי (בערבית: عبد الإله سعد حميد المالكي בתעתיק: עבד אלאלה סיד חמיד אלמאלכי; נולד ב-11 באוקטובר 1994 בטאיף שבערב הסעודית) הוא כדורגלן סעודי המשחק בעמדת הקשר בקבוצת אל-הילאל מליגת העל הסעודית ובנבחרת ערב הסעודית.
קריירת מועדונים

אל-מאלכי גדל במחלקת הנוער של אל-וחדה. הוא ערך 84 הופעות במדי הקבוצה הבוגרת של המועדון במסגרת ליגת העל הסעודית וליגת המשנה הסעודית, בהן הבקיע ששה שערים.
ב-2 ביולי 2019 חתם אל-מאלכי באל-איתיחאד מליגת העל הסעודית. הוא ערך 63 הופעות ליגה במדי המועדון, בהן הבקיע שלושה שערים.
ב-22 בינואר 2022 חתם אל-מאלכי על חוזה לארבע עונות באל-הילאל מליגת העל הסעודית.
קריירה בינלאומית

ב-10 באוקטובר 2019 ערך אל-מאלכי את הופעת הבכורה שלו בנבחרת ערב הסעודית, בניצחון 0–3 על נבחרת סינגפור במסגרת מוקדמות מונדיאל 2022.
נכלל בסגל נבחרת ערב הסעודית לטורניר מונדיאל 2022.
נכלל בסגל נבחרת ערב הסעודית לטורניר גביע אסיה 2023.
תארים

אליפות ערב הסעודית (1): 2021/2022
הערות שוליים

↑  عبدالاله المالكي ينضم لكتيبة النمور באתר הרשמי של אל-איתיחאד, 2 ביולי 2019 (בערבית)
↑  المالكي هلالي حتى 2026.. ومدالله ينتقل إلى الاتحاد באתר Al Riyadh, ‏ 22 בינואר 2022 (בערבית)
↑  قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
↑  مانشيني يعلن قائمة الأخضر المشاركة في كأس آسيا 2023 באתר הרשמי של התאחדות הכדורגל הסעודית, 2 בינואר 2024 (בערבית)
| נבחרת ערב הסעודית – מונדיאל 2022 |
| --- | --- | --- |
|  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר |  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר | ערב הסעודית |
| נבחרת ערב הסעודית – גביע אסיה בכדורגל 2023 |
| --- | --- | --- |
|  1 אל-עקידי •  2 א-סקור •  3 א-סלולי •  4 לאג'אמי •  5 אל-בולייהי •  6 ע. אל-מוואלד •  7 עלי •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 כאדש •  14 חאג'י • 15 אל-ח'ייברי • 16 א-נג'עי • 17 תמבכתי • 18 גריב • 19 חאמד • 20 רדיף • 21 א-נג'אר • 22 אל-כסאר • 23 כנו • 24 נ. א-דאווסרי • 25 אל-בורייכ • 26 אל-גאמדי • מאמן: מאנצ'יני |  1 אל-עקידי •  2 א-סקור •  3 א-סלולי •  4 לאג'אמי •  5 אל-בולייהי •  6 ע. אל-מוואלד •  7 עלי •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 כאדש •  14 חאג'י • 15 אל-ח'ייברי • 16 א-נג'עי • 17 תמבכתי • 18 גריב • 19 חאמד • 20 רדיף • 21 א-נג'אר • 22 אל-כסאר • 23 כנו • 24 נ. א-דאווסרי • 25 אל-בורייכ • 26 אל-גאמדי • מאמן: מאנצ'יני | ערב הסעודית |
המועצה הלאומית של אוסטריה

| --- | --- |
 מדינה:  אוסטריה אוסטריה
 סוג:  בית תחתון של הפרלמנט האוסטרי
 היסטוריה
 תקופת הפעילות:  20 בדצמבר 1945 – הווה (79 שנים) 
 הרכב
 מספר מושבים:  183
 
 ממשלה (67)       מפלגת העם (51)       מפלגת הירוקים (16) אופוזיציה (116)       המפלגה הסוציאל-דמוקרטית (41)       מפלגת החירות (57)       ‏NEOS - אוסטריה החדשה והפורום הליברלי‏ (18)
 בחירות
 שיטת בחירות:  בחירות יחסיות ארציות
 בחירות קודמות:  2019
 בחירות הבאות:  2024
 מנהיגים
 נשיא ראשון:  וולפגנג סובוטקה, מפלגת העם
 נשיא שני:  דוריס בורס, המפלגה הסוציאל-דמוקרטית
 נשיא שלישי:  נורברט הופר, מפלגת החירות
 משכן
 
 בית הפרלמנט האוסטרי, וינה
 אתר אינטרנט
 www.parlament.gv.at
 
המועצה הלאומית (בגרמנית: Nationalrat) היא הבית התחתון של האספה הפדרלית של אוסטריה, המהווה את הפרלמנט האוסטרי. למרות היותה הבית התחתון, המועצה הלאומית היא למעשה המשפיעה יותר מבין שני הבתים, ולעיתים כשאומרים "הפרלמנט האוסטרי" מתכוונים למעשה אליה בלבד. המועצה מורכבת מ-183 חברים הנבחרים בבחירות ישירות. בחירות אלו מתקיימות מדי 5 שנים, אך לעיתים מוקדם יותר, כשהמועצה הלאומית מחליטה להתפזר מוקדם מן הרגיל.
תפקידי המועצה

במועצה הלאומית מרוכזים למעשה כל כוחות החקיקה של אוסטריה; על מנת לאשר חוק כלשהו חייבת להיות הסכמה של המועצה. לאחר שהחוק מאושר על ידי המועצה הלאומית, הוא עובר לידי המועצה הפדרלית (הבית העליון של הפרלמנט) לאשרור. אם המועצה הפדרלית מאשרת את החוק, או פשוט לא עושה דבר בעניינו, הוא מתקבל. לעומת זאת, אם המועצה הפדרלית מטילה וטו על הצעת החוק, המועצה הלאומית יכולה לנסות להעביר את ההצעה מחדש. אם המועצה הפדרלית עדיין מתנגדת, עליה לקבל קוורום (מספר מינימלי של משתתפים בישיבה הדרוש לקבלת החלטות מחייבות) גבוה יותר מהרגיל על מנת לבטל סופית את ההצעה. במילים אחרות, למועצה הפדרלית אין שום כוח ממשי למנוע אימוץ של חוק, והאפשרות שלה לעשות זאת היא קלושה ביותר.
שלושת המקרים היוצאים מן הכלל שבהם המועצה הלאומית לא יכולה לקבוע חוק בלי הסכמה מלאה של המועצה הפדרלית הם: חוקים לשינוי החוקה של אוסטריה, חוקים להפחתת הזכויות של מדינות אוסטריה, וחוקים הקשורים למבנה הארגוני של הפרלמנט.
ראו גם

המועצה הפדרלית של אוסטריה
האספה הפדרלית של אוסטריה
פוליטיקה של אוסטריה
בתי מחוקקים לפי מדינה
הממלכה התיכונה (מצרים)

ממלכת מצרים התיכונה (הידועה גם בשם תקופת האיחוד מחדש) היא התקופה בהיסטוריה של מצרים העתיקה לאחר תקופה של חלוקה פוליטית המכונה תקופת הביניים הראשונה. הממלכה התיכונה התקיימה בין 2040 ל-1782 לפנה"ס בקירוב, החל מאיחודה מחדש של מצרים תחת שלטונו של מנתוחותפ השני (Mentuhotep II) בשושלת האחת עשרה (אנ') ועד לסוף השושלת השתים עשרה. שליטי השושלת האחת עשרה שלטו מתבאי ומלכי השושלת השתים עשרה שלטו מאל-לישט.
המושג "הממלכה התיכונה" כאחת משלוש "תקופות הזהב" נטבע בשנת 1845 על ידי האגיפטולוג הגרמני ברון פון בונסן (Christian Charles Josias von Bunsen), והגדרתו התפתחה באופן משמעותי לאורך המאות ה-19 וה-20. חלק מהחוקרים כוללים גם את השושלת השלוש עשרה של מצרים (אנ') במלואה לתקופה זו, ובמקרה זה הסתיימה תקופת הממלכה התיכונה בסביבות 1650 לפנה"ס, בעוד שאחרים כוללים אותה רק עד מרנפר איי (Merneferre Ay) בסביבות 1700 לפנה"ס, המלך האחרון של שושלת זו ששלט במצרים העליונה ומצרים התחתונה. במהלך תקופת הממלכה התיכונה הפך אוסיריס לאלוהות החשובה ביותר בדת העממית. אחרי תקופת הממלכה התיכונה באה תקופת הביניים השנייה של מצרים, תקופה נוספת של חלוקה שלטונית שכללה שלטון זר במצרים התחתונה על ידי חיקסוס של מערב אסיה.